Številka: 06102–5/2024/3

Datum: 7.5.2024

# Zapisnik

# o inšpekcijskem nadzoru nad izvajanjem Zakona o javnih financah

# pri proračunskem uporabniku

# OBČINI BOHINJ, Triglavska cesta 35, 4264 Bohinjska Bistrica

Inšpekcijski postopek je bil opravljen na podlagi 102. do 104. člena Zakona o javnih financah[[1]](#footnote-1).

Zapisnik je sestavljen v skladu s tretjim odstavkom 102. člena ZJF.

Inšpekcijski nadzor je opravil █, inšpektor-višji svetnik, reg. št. izkaznice █ in inšpektorica - svetnica █, Urada Republike Slovenije za nadzor proračuna, Sektor proračunske inšpekcije.

Nadzor je bil opravljen v obdobju od 15. 4. 2024 do 6. 5. 2024. (s prekinitvami) v prostorih Urada za nadzor proračuna in z opravljanjem dela v drugih prostorih, kjer posluje Urad za nadzor proračuna ter na Občini Bohinj dne 22. 4. 2024. Dokumentacijo, ki je bila predmet nadzora, je proračunski uporabnik predložil v papirni in elektronski obliki na USB nosilcu podatkov.

Dokumentacijo in pojasnila v zvezi s predmetom inšpekcijskega nadzora je Občina Bohinj posredovala na podlagi zahteve inšpektorja. Kontaktna oseba na strani občine je bil █.

# Osnovni podatki o proračunskem uporabniku

|  |  |
| --- | --- |
| Naziv zavezanca | OBČINA BOHINJ |
| Področje dela | Občina je osnovna [lokalna skupnost](https://sl.wikipedia.org/w/index.php?title=Lokalna_skupnost&action=edit&redlink=1" \o "Lokalna skupnost (stran ne obstaja)), ki v okviru zakonodaje samostojno ureja svoje zadeve in izvaja določene zakonske predpise in naloge na področjih, ki so ji dodeljeni. Občino sestavlja območje enega ali več [naselij](https://sl.wikipedia.org/wiki/Naselje" \o "Naselje), povezanih s skupnimi interesi prebivalcev. Predstavnik občine je po večinskem volilnem sistemu izvoljeni [župan](https://sl.wikipedia.org/wiki/%C5%BDupan" \o "Župan).  Občina Bohinj sodi po številu prebivalcev med manjše občine po površini pa je med večjimi, saj se razprostira na 333,7 km². Upravno središče občine je Bohinjska Bistrica.  Občina je bila ustanovljena 4.10.1994. Poseljenost je razpršena po manjših vaseh, ki jih je skupno 24:  -Bitnje -Nemški Rovt  -Bohinjska Bistrica -Nomenj  -Bohinjska Češnjica - Podjelje  -Brod -Polje  -Goreljek -Ravne v Bohinju  -Gorjuše -Ribčev Laz  -Jereka -Savica  -Kamnje -Srednja vas v Bohinj  -Koprivnik -Stara Fužina  -Lepence -Studor v Bohinju  -Laški Rovt -Ukanc  -Log v Bohinju -Žlan  Občina leži v zaščitenem področju Triglavski narodni park. |
| Matična št. | 5883415000 |
| Davčna št. | 43302904 |
| Vrsta proračunskega uporabnika | Občina (OB) |
| Št. proračunskega uporabnika | 75035 |
| Odgovorna oseba | Župan █ |

# Predmet pregleda

Ministrstvo za finance, Urad Republike Slovenije za nadzor proračuna, je pri Občini Bohinj v nadaljevanju OB), ki jo vodi župan Jože Sodja, izvedlo inšpekcijski pregled nad porabo sredstev, ki jih je občina v letu 2023 prejela iz proračuna RS, kot sredstva za sofinanciranje nalog, programov in investicij (18. člen ZFO-1), v skladu s pooblastili, ki jih proračunskim inšpektorjem določa 29. člen ZFO-1.

Področna zakonodaja:

-Zakon o financiranju občin, Uradni list RS, št. [32/06](https://www.uradni-list.si/glasilo-uradni-list-rs/vsebina/2006-01-1310) – uradno prečiščeno besedilo, [123/06](https://www.uradni-list.si/glasilo-uradni-list-rs/vsebina/2006-01-5268) – ZFO-1 in [57/08](https://www.uradni-list.si/glasilo-uradni-list-rs/vsebina/2008-01-2416) – ZFO-1A,

-Zakon o javnem naročanju (ZJN-3), Uradni list RS, št. [91/15](https://www.uradni-list.si/glasilo-uradni-list-rs/vsebina/2015-01-3570), [14/18](https://www.uradni-list.si/glasilo-uradni-list-rs/vsebina/2018-01-0588), [121/21](https://www.uradni-list.si/glasilo-uradni-list-rs/vsebina/2021-01-2575), [10/22](https://www.uradni-list.si/glasilo-uradni-list-rs/vsebina/2022-01-0107), [74/22](https://www.uradni-list.si/glasilo-uradni-list-rs/vsebina/2022-01-1705) – odl. US, [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [28/23](https://www.uradni-list.si/glasilo-uradni-list-rs/vsebina/2023-01-0530) in [88/23](https://www.uradni-list.si/glasilo-uradni-list-rs/vsebina/2023-01-2599) – ZOPNN-,

-Zakon o gospodarjenju z gozdovi v lasti Republike Slovenije Uradni list RS št. 9/2016, 36/2021-ZZIRDKG, 140/2022-ZSDH-1A, 95/2023-ZIUOPZP,

-Stanovanjski zakon, Uradni list RS, št. [69/03](https://www.uradni-list.si/glasilo-uradni-list-rs/vsebina/2003-01-3312), [18/04](https://www.uradni-list.si/glasilo-uradni-list-rs/vsebina/2004-01-0776) – ZVKSES, [47/06](https://www.uradni-list.si/glasilo-uradni-list-rs/vsebina/2006-01-2024) – ZEN, [45/08](https://www.uradni-list.si/glasilo-uradni-list-rs/vsebina/2008-01-1981) – ZVEtL, [57/08](https://www.uradni-list.si/glasilo-uradni-list-rs/vsebina/2008-01-2415), [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [56/11](https://www.uradni-list.si/glasilo-uradni-list-rs/vsebina/2011-01-2619) – odl. US, [87/11](https://www.uradni-list.si/glasilo-uradni-list-rs/vsebina/2011-01-3719), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [14/17](https://www.uradni-list.si/glasilo-uradni-list-rs/vsebina/2017-01-0678) – odl. US, [27/17](https://www.uradni-list.si/glasilo-uradni-list-rs/vsebina/2017-01-1441), [59/19](https://www.uradni-list.si/glasilo-uradni-list-rs/vsebina/2019-01-2610), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [90/21](https://www.uradni-list.si/glasilo-uradni-list-rs/vsebina/2021-01-1868), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [77/23](https://www.uradni-list.si/glasilo-uradni-list-rs/vsebina/2023-01-2424) – odl. US,

- Zakon o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20, v nadaljevanju: ZTNP-1),

- Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE in 189/20 – ZFRO, 207/21 in 44/22–ZVO-2),

-ostali podzakonski akti.

# Ugotovitve

Občina Bohinj (v nadaljevanju OB) je v letu 2023 iz Proračuna RS prejela skupno 5.031.739,05 EUR sredstev za sofinanciranje nalog, programov in investicij. Proračunska inšpektorja sta pregledala naslednja področja oziroma projekte, ki so bili sofinancirani iz Proračuna RS:

# a) Vzdrževanje gozdnih cest

Za vzdrževanje gozdnih cest v zasebnih in državnih gozdovih v letu 2023 je Ministrstvo za kmetijstvo, gozdarstvo in prehrano z OB in Zavodom za gozdove RS sklenilo Pogodbo št. 2330-23-000155/7 o vzdrževanju gozdnih cest. Višina financiranja MKGP za vzdrževanje gozdnih cest v zasebnih gozdovih je 86.804,98 EUR, za vzdrževanje cest v državnih gozdovih pa 9.032,69 EUR.

OB je na Portalu javnih naročil objavila javno naročilo za vzdrževanje gozdnih cest na območju Občine Bohinj za leto 2023 in 2024 dne 11. 5. 2023 št. JN002798/2023-W01. Kot najugodnejši ponudnik je bilo izbrano podjetje Gozdno gospodarstvo Bled s ponudbo v višini 193.328,00 EUR brez DDV. Z izbranim ponudnikom in Zavodom za gozdove Slovenije je bila dne 23. 6. 2023 sklenjena pogodba o vzdrževanju gozdnih cest na območju Občine Bohinj za leto 2023 in 2024 v višini 211.694,16 EUR. Po določilih pogodbe je nadzor nad opravljenimi in zaračunanimi deli opravlja Zavod za gozdove Slovenije.

Zavod za gozdove RS pripravi program vzdrževanja gozdnih cest in nadzoruje in potrjuje izvajanje del. Vrednost opravljenih, zaračunanih in potrjenih del je bila 211,485,15 EUR.

Občina je na podlagi izstavljenega zahtevka za vzdrževanje gozdnih cest v letu 2023 prejela skupaj 95.837,67 EUR, od tega 86.804,19 EUR za vzdrževanje gozdnih cest v zasebnih gozdovih in 9.032,69 EUR za vzdrževanje gozdnih cest v v državnih gozdovih.

Proračunski inšpektor je pri preveritvi porabe sredstev za vzdrževanje gozdnih cest preveril zahtevek, program vzdrževalnih del in potrditev del.

**Proračunska inšpektorja nista ugotovila nepravilnosti.**

# b) Letno nadomestilo za upravljanje državnih gozdov

Ministrstvo za kmetijstvo, gozdarstvo in prehrano je v skladu s 5. točko četrtega odstavka 33. člena Zakona o gospodarjenju z gozdovi v lasti Republike Slovenije dne 31.5.2018 izdalo sklep, s katerim OB dodeljuje sorazmerni del (glede na realizirani posek v občini) v vrednosti od 25 odstotkov letnega nadomestila za upravljanje državnih gozdov, v višini 20 odstotkov od prihodkov od prodaje lesa iz državnih gozdov za obdobje od 1.1.2022 do 31.12.2022.Višina dodeljenega sorazmernega deleža, ki pripada OB, je 43.353,58 EUR.

Sredstva v višini 43.353,58 EUR so bila OB iz Proračunskega sklada za gozdove nakazana dne 29.6.2023.

V skladu s četrtim odstavkom 35. člena Zakona o gospodarjenju z gozdovi v lasti Republike Slovenije, se ti prejemki izkazujejo kot namenski prejemki in jih morajo občine porabiti za gradnjo in vzdrževanje lokalne cestne infrastrukture.

Kot je razvidno iz kartice finančnega knjigovodstva je OB v letu 2023 za vzdrževanje krajevnih cest porabila skupaj 67.025,54 EUR.

**Proračunska inšpektorja nista ugotovila nepravilnosti.**

# c) Povračila sredstev subvencij pri plačevanju tržne najemnine

Na podlagi 121.b člena Stanovanjskega zakona, se najemnikom, ki so upravičeni do subvencionirane najemnine, pokriva del najemnine, ki je višja od neprofitne najemnine. Polovico tega zneska je dolžna plačati lokalna skupnost, druga polovica se pokriva iz Proračuna RS. Odločbe o subvencioniranju tržne najemnine izdaja krajevno pristojni Center za socialno delo.

OB je na podlagi izdanega zahtevka za povračilo subvencionirane najemnine v letu 2022 dne 9.5.2023 od Ministrstva za solidarno prihodnost prejela Sklep o povračilu sredstev subvencij pri plačevanju tržne najemnine za stanovanja št. 2550-23-550071 v višini 13.294,84 EUR. Sredstva so bila občini nakazana dne 1. 6. 2023. Proračunski inšpektor je preveril izračun zahtevka, ki ga je OB izstavila Ministrstvu za solidarno prihodnost.

**Nepravilnosti niso bile ugotovljene.**

# d) Rekonstrukcija in dozidava ZD Bohinj – izolacijski blok

OB je podala prijavo predloga „Rekonstrukcija in dozidava ZD Bohinj – Izolacijski blok“na Javni razpis za pripravo predlogov investicijskih projektov za sofinanciranje investicij na primarni ravni zdravstvene dejavnosti v RS za leto 2022 in 2023, ki ga je v Uradnem listu RS dne 21. 1. 2022 objavilo Ministrstvo za zdravje. Ministrstvo za zdravje je OB dne 6. 5. 2022 izdalo Sklep o obsegu financiranja investicije iz državnega proračuna št. 4110-15/2021/263, s katerim za izvedbo projekta dodeljujejo 161.539,20 EUR.

Dne 25.7.2022 je bila med Ministrstvom za zdravje in OB sklenjena Pogodba št. C2711-22-356427 o sofinanciranju investicije na primarni ravni zdravstvene dejavnosti v višini 161.539,20 EUR. Sredstva bodo OB izplačana na podlagi dokazil o opravljenih in plačanih delih na podlagi e-zahtevkov, in sicer v letu 2022 do 79.687,44 EUR in v letu 2023 do 81.851,76 EUR.

Izbor najugodnejšega ponudnika je bil izveden po postopku naročil malih vrednosti z objavo na Portalu javnih naročil pod št. JN005118/2022- W01. Z najugodnejšim ponudnikom █ je bila dne 8. 9. 2022 sklenjena pogodba št. 430-10/2022-17 o „█“ v vrednosti 601.293,42 EUR brez DDV. K osnovni pogodbi sta bila sklenjena še dva aneksa, tako da je končna vrednost del 721.374,03 EUR brez DDV.

Zahtevek za izplačilo sredstev sofinanciranja na podlagi pogodbe št. C2711-22-356427 za leto 2023 je bil Ministrstvu za zdravje izstavljen dne 7. 6. 2023. OB je sredstva v višini 81.851,76 EUR prejela 7. 7. 2023.

**Proračunska inšpektorja nista ugotovila nepravilnosti.**

# e) Financiranje projektov TNP iz sredstev 11. Člena ZTMP-1

Zakon o Triglavskem narodnem parku (Uradni list RS, št. 52/10, 46/14 – ZON-C, 60/17 in 82/20, v nadaljevanju: ZTNP-1) v četrtem odstavku 11. člena določa, da se parkovnim lokalnim skupnostim za projekte, investicije in dejavnosti, ki jih izvajajo oziroma zagotavljajo v narodnem parku iz državnega proračuna dodeli 0,20 % dohodnine vplačane v predpreteklem letu pred letom, za katero se ji izračuna dohodnina. Ministrstvo, pristojno za finance, ugotovi in sporoči parkovnim lokalnim skupnostim višino sredstev iz tega odstavka pred predložitvijo državnega proračuna oziroma sprememb državnega proračuna Državnemu zboru. Sredstva se zagotovijo na posebni proračunski postavki v finančnem načrtu ministrstva, pristojnega za okolje in prostor. Na podlagi prejetih podatkov o višini vplačane dohodnine v letu 2021, je Ministrstvo za finance dne 18. 5. 2022 izdalo obvestilo vsam parkovnim skupnostim št. 410-87/2022/1 o višini pripadajočih sredstev za leto 2023. OB je pripadalo 1.799,132,00 EUR. Razpoložljiva sredstva se lahko porabijo za projekte vsebovane v Akcijskem načrtu, ki ga pripravi Javni zavod Triglavski narodni park.

V letu 2023 Je OB izvajala sledeče projekte:

- Gradnja povezovalnega kanala zgornje Bohinjske doline

- Izgradnja kanalizacije za odpadne vode v naselju Studor - 1. Faza

- Občasni prevozi potnikov

- Rekonstrukcija cest Koprivnik-Gorjuše 2023

- Rekonstrukcija ceste in vodovoda Stara Fužina

Proračunska inšpektorja sta podrobno pregledala dokumentacijo o izvedbi javnih naročil, dokumente o izvedbi in dokumente o plačilih izvedenih del izvajalcem. Pri uveljavljanju zahtevkov mora občina predložiti potrdila o plačilu situacij in drugo dokumentacijo, ki dokazuje izvedbo del. Plačilo po zahtevkih se iz proračuna RS izvaja na koncu proračunskega leta, kar je za občino finančno zahtevno, saj se dela izvajajo in plačujejo preko celega leta. V letu 2023 je OB izstavila in dobila izplačano za 1.728.360,63 EU zahtevkov.

**Proračunska inšpektorja nista ugotovila nepravilnosti.**

# f) Celovita energetska prenova stavb v last Občine Bohinj in Občine Kranjska Gora

OB in Občina Kranjska Gora sta dne 20. 9. 2021 sklenili Pogodbo za izvedbo projekta „Celovita energetska prenova stavb v last Občine Bohinj in Občine Kranjska Gora“ Pogodba ureja medsebojne odnose glede na interes, da se z v pogodbi navedenimi podprojekti obnov javnih stavb v obeh občinah, kandidira na javnem razpisu za energetsko obnovo stavb v rabi in last občin v letih 2020, 2021 in 2022, ki ga objavlja Ministrstvo za infrastrukturo. Po določilih projekta je OB kot nosilec projekta zadolžena za vhodno in izhodno komunikacijo projekta.

Ministrstvo za infrastrukturo je z OB dne 15.2. 2022 sklenilo pogodbo št. 2430-21-381154 o sofinanciranju operacije „Celovita energetska prenova stavb v last Občine Bohinj in Občine Kranjska Gora“v višini do 403.770,45 EUR. Projekt zajema energetsko obnovo stavb Vrtec Mojstrana in Dvorana Danica v Bohinjski Bistrici. Dinamika koriščenja sredstev je spremenjena z Aneksom št. 1 in je predvidena za leto 2022 v višini 243.509,94 EUR in 160.260,51 EUR v letu 2023.

V letu 2023 je bil s strani OB izdan en zahtevek v višini 113.128,00 EUR za energetsko obnovo Vrtca Mojstrana, ki ji ga je posredovala Občina Kranjska Gora za skupni projekt. OB je svoj del zahtevka izstavila (in dobila plačan) že v letu 2022.

# g) Kolesarska povezava Bled – Bohinjska Bistrica

Na podlagi Odločitve o podpori št. 4-4/83/MZI/0, ki jo je dne 11.8.2021 izdala Služba vlade RS za razvoj in evropsko kohezijsko politiko za operacijo „DDR Bled-Bohinj“ je Ministrstvo za infrastrukturo z OB dne 11. 11. 2021 sklenilo Pogodbo št.2430-21-180053 o sofinanciranju operacije „Kolesarska povezava Bled – Bohinjska Bistrica“ v višini 2.920.203,84 EUR. Predviden zaključek operacije je 31. 12. 2023.

Operacija je kot projektni predlog potrjena v okviru Dopolnitve št. 3 k Dogovoru za razvoj Gorenjske razvojne regije, ki je bila 27.1.2021 sklenjena med Ministrstvom za gospodarski razvoj in tehnologijo in Razvojnim svetom Gorenjske razvojne regije, na podlagi česar se lahko posredniškemu organu izda odločitev o podpori. Predmet projekta je vzpostavitev varne kolesarske povezave med Bledom in Bohinjsko Bistrico, ki zaledna razpršena naselja v dolini Save Bohinjke navezuje na Bled in Bohinjsko Bistrico kot središče regionalnega oziroma lokalnega pomena in na najbližje točke javnega potniškega prometa vzdolž povezave. Operacija obsega izgradnjo kolesarske povezave na trasi Bled – Bohinjska Bistrica v skupni dolžini 19,944 km. Nosilca projekta sta Občina Bled in OB.

Dne 25.1.2021 je bil med Ministrstvom za infrastrukturo (Direkcija RS za infrastrukturo), OB in Občino Bled podpisan dogovor o sodelovanju pri izvedbi projekta „Izgradnja kolesarske povezave Bled – Bohinjska Bistrica“. Iz dogovora je razvidno, da Občina Bled in OB zagotovita finančna sredstva za svoj del investicije in založita vsaka svoj del sredstev sofinanciranja ki jih po končani gradnji po opravljenih kontrolah dobita nazaj, pridobita služnostne ali lastninske pravice na posestih, ki so potrebna za gradnjo kolesarske povezave, brezplačno prenese zemljišča v lasti občine v last RS po katerih poteka državna kolesarska povezava in površine niso v upravljanju občine. Naloge Ministrstva za infrastrukturo, Direkcije RS za infrstrukturo pa so da naroči vso potrebno projektno dokumentacijo z vsemi potrebnimi soglasji in dovoljenji, izdela sofinancerski sporazum, ki bo izdelan po pridobitvi projektne dokumentacije za izvedbo, zagotovi zveznost kolesarske povezave na manjkajočem odseku, izvede javni razis za gradnjo in po zaključku gradbenih del izvede parcelacijo oziroma odmere nepremičnin, cenitve in odkupe nepremičnin, ki so uporabljene za izvedbo kolesarske povezave.

Iz zapisanega je razvidno, da je vloga OB v projektu posredovanje zahtevkov sofinancerju, izvedbo, nadzor in vodenje projekta izvaja Direkcija za infrastrukturo. Le ta skladno z dogovorom o financiranju, ki so ga podpisale OB Občina Bled in Direkcija RS za infrastrukturo, usmerja stroške.

V letu 2023 je OB izstavila 9 zahtevkov v višini 2.790.924,69 EUR.

**Proračunska inšpektorja nista ugotovila nepravilnosti.**

# h) Medobčinski inšpektorat in redarstvo občin Bled, Bohinj in Železniki

Na podlagi 26. člena Zakona o financiranju občin in drugega odstavka 2. člena Zakona o občinskem redarstvu (ULRS št. 139/06, 9/17) so občine Bled, Bohinj in Železniki sprejele Odlok o ustanovitvi organa skupne občinske uprave “Medobčinski inšpektorat in redarstvo občin Bled, Bohinj in Železniki, s katerim urejajo delo in status medobčinske uprave.

OB je dne 14.3.2023 pripravila zahtevek, v katerem je za občino prikazano skupno 140.751,69 EUR izdatkov v letu 2022 za izvedbo skupne občinske uprave (stroški plač in drugi izdatki zaposlenim, prispevki delodajalca za socialno varnost). Ministrstvo za javno upravo je na podlagi zahtevka dne 16 6. 2023 izdalo Odločbo št. 410-21/2023/7 s katero Občini Bohinj dodeljujejo 67.560,81 EUR sredstev sofinanciranja skupnega opravljanja posameznih nalog občinske uprave skupna občinska uprava Medobčinskega inšpektorata in redarstva občin Bled, Bohinj in Železniki, za leto 2022. Sredstva v isti višini so bila OB nakazana dne 30. 11. 2023

**Proračunska inšpektorja nista ugotovila nepravilnosti.**

# Povzetek

Ministrstvo za finance, Urad Republike Slovenije za nadzor proračuna, je v Občini Bohinj, ki jo vodi župan █, izvedlo inšpekcijski pregled nad porabo sredstev, ki jih je občina v letu 2022 prejela iz proračuna RS, kot sredstva za sofinanciranje nalog, programov in investicij (18. člen ZFO-1), v skladu s pooblastili, ki jih proračunskim inšpektorjem določa 29. člen ZFO-1.

Občina je v letu 2023 izvajala oziroma zaključila naslednje projekte in naloge, ki so bile sofinancirane iz sredstev proračuna RS:

- sredstva za sofinanciranje pravic družinskega pomočnika,

- letno nadomestilo za upravljanje državnih gozdov,

- vzdrževanje gozdnih cest,

- povračila sredstev subvencij pri plačevanju tržne najemnine,

- rekonstrukcija in dozidava ZD Bohinj – izolacijski blok

- financiranje projektov TNP iz sredstev 11. Člena ZTMP-1

- celovita energetska prenova stavb v last Občine Bohinj in Občine Kranjska Gora

- kolesarska povezava Bled – Bohinjska Bistrica

- medobčinski inšpektorat in redarstvo občin Bled, Bohinj in Železniki.

Proračunska inšpektorja sta preverila namenskost in zakonitost porabe vseh sredstev, ki so bila občini dodeljena za projekte in naloge v letu 2023. **Nepravilnosti niso bile ugotovljene.**

V skladu s 116. členom Zakona o splošnem upravnem postopku[[2]](#footnote-2) - ZUP mora stranka povrnitev morebitnih nastalih stroškov zahtevati do izdaje odločbe, sicer izgubi pravico do povrnitve stroškov.

P**ouk o pravnem sredstvu**

Zoper ta zapisnik so dovoljene pripombe na Ministrstvo za finance, Urad Republike Slovenije za nadzor proračuna, Fajfarjeva ulica 33, 1502 Ljubljana ali na elektronski naslov [mf.unp@gov.si](mailto:mf.unp@gov.si), v roku 15 dni po vročitvi zapisnika.

█

█

Vročiti:

- Občina Bohinj, Triglavska cesta 35, 4264 Bohinjska Bistrica - po ZUP

1. Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZfisP, 96/15 – ZIPRS1617, 13/18, 195/20 – odl. US in 18/23 – ZDU-1O; v nadaljevanju: ZJF [↑](#footnote-ref-1)
2. Zakon o splošnem upravnem postopku (Uradni list RS, št. 24/06 –uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 –ZIUOPDVE in 3/22 – ZDeb), v nadaljevanju ZUP. [↑](#footnote-ref-2)